Diari Oficial de la Generalitat Valenciana


Sumari del DOGV 1713, del 30-01-1992 (1992/823762)

DECRET 6/1992, de 7 de gener, del Govern Valencià, pel qual accepta la cessió, a títol gratuït, d'un solar d'11.200 m2, situat a la partida Almarig, de Xixona, per a la creació d'un institut d'ensenyament mitja, realitzada per l'Ajuntament de Xixona.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/01/07/6/dof/vci/html**

### Dades del document

Número de DOGV
:   1713

Data del DOGV
:   30-01-1992

Secció del DOGV
:   DISPOSICIONS GENERALS

Número del document
:   1992/823762


Data del document
:   07-01-1992

Organisme emissor
:   Conselleria d'Economia i Hisenda

Tipus de document
:   Decret

Decret 6/1992, de 7 de gener, del Govern Valencià, pel qual accepta la cessió, a títol gratuït, d'un solar d'11.200 m2, situat a la partida Almarig de Xixona, per a la creació d'un institut d'ensenyament mitjà, realitzada per l'Ajuntament de Xixona.  
L'Ajuntament de Xixona, en sessió plenària de data 30 de juny de 1989, acordà la cessió gratuïta a la Generalitat Valenciana d'un solar situat en la partida Almarig de Xixona del qual és propietari.  
La cessió es realitza amb el fi determinant de construir-hi un institut d'ensenyament mitjà.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i la formalització de la cessió gratuïta d'un solar, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern valencià en la reunió del dia 7 de gener de 1992,  
DECRETE  
Article primer  
Acceptar la cessió a títol gratuït, realitzada per l'Ajuntament de Xixona, d'un solar situat en la partida Almarig de Xixona, que ocupa una superfície d'11.200 m2.  
Confronta: nord, amb el camí del cementeri; sud, amb la resta de la finca matriu de procedència; est, amb la resta de la matriu; oest, amb el camí de l'Almarig o camí del cementeri, que el separa de la finca propietat del Sr. Fernando Verdú Mira.  
Figura inscrita al foli 203, del tom 879 de l'arxiu, llibre 161 de l'Ajuntament de Xixona, finca núm. 9.705.  
Article segon  
La cessió gratuïta comporta el compromís per part de la Generalitat Valenciana de construir-hi un institut en el termini màxim de cinc anys i mantenir-ne la destinació si més no durant els trenta anys següents, en un altre cas revertirà al patrimoni municipal amb totes les seues pertinences i accessions.  
Article tercer  
El dret de propietat derivat d'aquesta cessió s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 7 de gener de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI